
ΤΕΥΧΟΣ ΔΕΥΤΕΡΟ 


Αρ 


. Φύλλου 2457 


ΑΠΟΦΑΣΕΙΣ 

Αριθμ. 3411 _ 

Ορισμός της Μητροπολιτικής Ενότητας Θεσσα¬ 
λονίκης ως Ενδιάμεσου Φορέα του Επιχειρησια¬ 
κού Προγράμματος «Κεντρική Μακεδονία» 2014- 
2020. Ανάθεση Καθηκόντων/Αρμοδιοτήτων για 
την αξιολόγηση και επιλογή των Πράξεων της 
«Στρατηγικής Βιώσιμης Αστικής Ανάπτυξης της 
Μητροπολιτικής Ενότητας Θεσσαλονίκης» του 
Επιχειρησιακού Προγράμματος «Κεντρική Μα¬ 
κεδονία» 2014-2020. 

Ο ΠΕΡΙΦΕΡΕΙΑΡΧΗΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Το άρθρο 3 του ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης 
Πρόγραμμα Καλλικράτης» (ΦΕΚ 87/Α/7.6.2010) για τη 
σύσταση και συγκρότηση των περιφερειών. 

2. Το άρθρο 186 του ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης 
Πρόγραμμα Καλλικράτης» (ΦΕΚ 87/Α/7.6.2010) σχετικά 
με τις αρμοδιότητες των περιφερειών. 

3. Την υπ'αριθμ. 9752/2014 απόφαση του Πολυμελούς 
Πρωτοδικείου Θεσσαλονίκης σχετικά με την επικύρωση 
του αποτελέσματος των εκλογών της 18ης Μαίου 2014 
και 25ης Μαίου 2014, για την ανάδειξη των περιφερει¬ 
ακών αρχών στην Περιφέρεια Κεντρικής Μακεδονίας. 

4. Το ν. 4314/2014 - Μέρος I «Για τη Διαχείριση, τον 
έλεγχο και την εφαρμογή αναπτυξιακών παρεμβά¬ 
σεων για την προγραμματική περίοδο 2014-2020» 
(ΦΕΚ 265/Α/23.12.2014) και ειδικότερα το άρθρο 13, 
παρ. 7α, όπως ισχύει. 

5. Τον Κανονισμό (ΕΕ) 1303/2013 του Ευρωπαϊκού Κοι¬ 
νοβουλίου και του Συμβουλίου της 17ης Δεκεμβρίου 
2013 περί καθορισμού κοινών διατάξεων για το Ευρω- 
πάίκόΤαμείο Περιφερειακής Ανάπτυξης, το Ευρωπαϊκό 
Κοινωνικό Ταμείο, το Ταμείο Συνοχής, το Ευρωπαϊκό 
Ταμείο Αγροτικής Ανάπτυξης και το Ευρωπαϊκό Ταμείο 
Θάλασσας και Αλιείας και την κατάργηση του κανονι¬ 
σμού (ΕΚ) αριθ. 1083/2006 και ειδικότερα τα άρθρο 72 
(β) και το άρθρο 123, παρ. 6. 

6. Τον Κανονισμό (ΕΕ) 1301/2013 του Ευρωπαϊκού Κοι¬ 
νοβουλίου και του Συμβουλίου της 17ης Δεκεμβρίου 
2013 σχετικά με το Ευρωπαϊκό Ταμείο Περιφερειακής 


Ανάπτυξης και για τη θέσπιση ειδικών διατάξεων σχετικά 
με τον στόχο «Επενδύσεις στην ανάπτυξη και την απα¬ 
σχόληση» και για την κατάργηση του κανονισμού (ΕΚ) 
αριθ. 1083/2006 και ειδικότερα το άρθρο 7. 

7. Τον Κανονισμό (ΕΕ) 1304/2013 του Ευρωπαϊκού Κοι¬ 
νοβουλίου και του Συμβουλίου της 17 Δεκεμβρίου 2013 
για το Ευρωπαϊκό Κοινωνικό Ταμείο και την κατάργηση 
του κανονισμού (ΕΚ) αριθ. 1481/2006 του Συμβουλίου, 
και ειδικότερα το άρθρο 12 αυτού. 

8. Την Εκτελεστική απόφαση της Επιτροπής των ΕΚ 
με αριθμό (1(2014) 10167/18.12.2014 που αφορά την 
έγκριση του Επιχειρησιακού. Προγράμματος «Κεντρική 
Μακεδονία» 2014-2020 (κωδ. ΘΘΙ:20140Ρ16Μ2ΘΡ002). 

9. Την υπουργική απόφαση με αριθ. 32677/ΕΥΘΥ 332 
(ΦΕΚ 716/Β/24-4-2015) με την οποία συστάθηκε και δι¬ 
αρθρώθηκε η Ειδική Υπηρεσία Διαχείρισης του Επιχει¬ 
ρησιακού. Προγράμματος «Κεντρική Μακεδονία» 2014- 
2020, όπως τροποποιήθηκε με την υπουργική απόφαση, 
με αριθ. 517/ΕΥΘΥ002 (ΦΕΚ 13/Β/12.1.2016). 

10. Τη με αρ. πρωτ. 110427/ΕΥΘΥ 1020/20.112016 
(ΦΕΚ 3521/8/1.11.2016) υπουργική απόφαση με θέμα 
«Τροποποίηση και αντικατάσταση της υπ'αριθ. 81980/ 
ΕΥΘΥ 712/31.07.2015 (ΦΕΚ Β' 1822) υπουργικής απόφα¬ 
σης «Εθνικοί κανόνες επιλεξιμότητας δαπανών για τα 
προγράμματα του ΕΣΠΑ 2014 -2020 - Έλεγχοι νομιμό¬ 
τητας δημοσίων συμβάσεων συγχρηματοδοτούμενων 
πράξεων ΕΣΠΑ 2014-2020 από Αρχές Διαχείρισης και 
Ενδιάμεσους Φορείς - Διαδικασία ενστάσεων επί των 
αποτελεσμάτων αξιολόγησης πράξεων». 

11. Την υπ'αριθμ. ΥΑ 126829/ΕΥΘΥ 1217/08.12.2015 
(ΦΕΚ 2784/Β/21.12.2015) «Σύστημα δημοσιονομικών 
διορθώσεων και διαδικασίες ανάκτησης αχρεωστήτως 
ή παρανόμως καταβληθέντων ποσών από πόρους του 
κρατικού προϋπολογισμού για την υλοποίηση προγραμ¬ 
μάτων συγχρηματοδοτούμενων στα πλαίσια του ΕΣΠΑ 
2014-2020, σύμφωνα με το αρ. 22 του ν. 4314/2014». 

12. Την με αρ. πρωτ. 3386/26-6-2017 ΑΔΑ:6ΙΦΣ7ΛΑ- 
ΚΤΑ) απόφαση του Περιφερειάρχη για την έγκριση της 
Στρατηγικής Βιώσιμης Αστικής Ανάπτυξης με τίτλο: 
«ΣΒΑΑ Μητροπολιτικής Ενότητας Θεσσαλονίκης» του 
Επιχειρησιακού Προγράμματος «Περιφέρειας Κεντρικής 
Μακεδονίας» 2014-2020. 

13. Τη με αρ. πρωτ. 3383/26-6-2017 εισήγηση της Ει¬ 
δικής Υπηρεσίας Διαχείρισης του Επιχειρησιακού Προ¬ 
γράμματος Περιφέρειας Κεντρικής Μακεδονίας μετά τη 

θετική αξιολόγηση της Μητροπολιτικής Ενότητας Θεσ¬ 
σαλονίκης ως Ενδιάμεσου Φορέα όπως αποτυπώνεται 
στο σχετικό Φύλλο Αξιολόγησης. 

14. Το γεγονός ότι από την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Άρθρο 1 

Φορέας στον οποίο ανατίθενται καθήκοντα/ 

αρμοδιότητες για την αξιολόγηση και επιλογή 

πράξεων του Επιχειρησιακού Προγράμματος 

(ΕΠ) «Κεντρική Μακεδονία» 2014-2020 

Η Μητροπολιτική Ενότητα Θεσσαλονίκης (ΜΕΘ) ορί¬ 
ζεται ως Ενδιάμεσος Φορέας (ΕΦ) του Επιχειρησιακού 
Προγράμματος «Κεντρική Μακεδονία» 2014-2020. 

Άρθρο 2 

Αντικείμενο της Ανάθεσης 

Η ΜΕΘ αναλαμβάνει τις αρμοδιότητες και τα καθήκο¬ 
ντα για την αξιολόγηση και την επιλογή των πράξεων στο 
πλαίσιο της εγκεκριμένης Στρατηγικής Βιώσιμης Αστι¬ 
κής Ανάπτυξης με τίτλο: «Στρατηγική Βιώσιμης Αστικής 
Ανάπτυξης Μητροπολιτικής Ενότητας Θεσσαλονίκης» 
σύμφωνα με το άρθρο 7 και τον Καν. 1301/2013 και το 
άρθρο 123 παρ. 6 του Κανονισμού 1303/2013, όπως 
προσδιορίζεται στο άρθρο 3 της παρούσας. 

Η εκχωρούμενη προς διαχείριση συνολική χρηματο¬ 
δότηση και η κατανομή της ανά άξονα προτεραιότητας, 
επενδυτική προτεραιότητα και πεδίο παρέμβασης απο- 
τυπώνεται στο Παράρτημα. 

Άρθρο 3 

Αρμοδιότητες/Καθήκοντα που ανατίθενται 

Η ΜΕΘ αναλαμβάνει στο πλαίσιο του Επιχειρησιακού 
Προγράμματος «Κεντρική Μακεδονία» 2014-2020 και 
της Στρατηγικής Βιώσιμης Αστικής Ανάπτυξης με τίτλο: 
«Στρατηγική Βιώσιμης Αστικής Ανάπτυξης Μητροπολιτι- 
κής Ενότητας Θεσσαλονίκης», τα ακόλουθα καθήκοντα/ 
αρμοδιότητες: 

1. Συνεργάζεται με την Ειδική Υπηρεσία Διαχείρισης 
ΕΠ Περιφέρειας Κεντρικής Μακεδονίας (ΕΥΔ ΕΠ ΠΚΜ) για 
την περαιτέρω εξειδίκευση της Στρατηγικής Βιώσιμης 
Αστικής Ανάπτυξης, εφόσον απαιτείται, τον προγραμ¬ 
ματισμό των προσκλήσεων για την υποβολή αιτήσεων/ 
προτάσεων χρηματοδότησης και τη διαμόρφωση του 
περιεχομένου των προσκλήσεων. 

2. Συνεργάζεται με την ΕΥΔ ΕΠ ΠΚΜ για τη διαμόρφω¬ 
ση της μεθοδολογίας και των κριτηρίων αξιολόγησης και 
επιλογής των πράξεων, προκειμένου να εγκριθούν από 
την Επιτροπή Παρακολούθησης του ΕΠ. 

3. Προβαίνει στην αξιολόγηση των αιτήσεων/ προτά¬ 
σεων, βάσει των ομάδων κριτηρίων και τα κριτήρια που 
αφορούν στην ποιότητα των προτάσεων και τη συνάφεια 
τους με την Στρατηγική Βιώσιμης Αστικής Ανάπτυξης με 
τίτλο: «Στρατηγική Βιώσιμης Αστικής Ανάπτυξης Μητρο- 
πολιτικής Ενότητας Θεσσαλονίκης» και με το Επιχειρη¬ 
σιακό Πρόγραμμα «Κεντρική Μακεδονία» 2014-2020, 
όπως αυτά έχουν εγκριθεί από την Επιτροπή Παρακο¬ 
λούθησης του ΕΠ. 


4. Ολοκληρώνει την αξιολόγηση των αιτήσεων/ προ¬ 
τάσεων εντός δέκα (10) εργάσιμων ημερών, εφόσον η 
μέθοδος αξιολόγησης των προτάσεων είναι άμεση και 
εντός είκοσι (20) εργάσιμων ημερών, εφόσον η μέθοδος 
αξιολόγησης των προτάσεων είναι συγκριτική, σύμφωνα 
με τα οριζόμενα στη σχετική πρόσκληση για την υποβο¬ 
λή αιτήσεων χρηματοδότησης. 

5. Αποστέλλει εγγράφως στην ΕΥΔ ΕΠ ΠΚΜ τα αποτε¬ 
λέσματα της αξιολόγησης για το σύνολο των προτάσεων. 

6. Συνεργάζεται με την ΕΥΔ ΕΠ ΠΚΜ στην εξέταση των 
υποβαλλόμενων ενστάσεων που δύνανται να υποβάλ¬ 
λουν οι δυνητικοί δικαιούχοι σχετικά μετά αποτελέσματα 
της αξιολόγησης, σύμφωνα με τα οριζόμενα στο άρθρο 
43 της υπουργικής απόφασης Συστήματος Διαχείρισης 
110427/ΕΥΘΥ1020/20.10.2016 (ΦΕΚ 3521/Β/1.11.2016), 
εφόσον η ΕΥΔ ΕΠ ΠΚΜ κρίνει ότι απαιτείται. 

7. Παρακολουθεί την πρόοδο της Στρατηγικής Βιώ¬ 
σιμης Αστικής Ανάπτυξης και την επίτευξη των στόχων 
της, στη βάση των τακτικών ενημερώσεων που παρέχει 
η ΕΥΔ ΕΠ ΠΚΜ. 

8. Εισηγείται στην ΕΥΔ ΕΠ ΠΚΜ προτάσεις αναθεώ¬ 
ρησης της Στρατηγικής Βιώσιμης Αστικής Ανάπτυξης. 

9. Συνεργάζεται με την ΕΥΔ ΕΠ ΠΚΜ για την υποβολή 
απαντήσεων σε σχετικά πορίσματα ελέγχου που διενερ- 
γήθηκε στην ίδια, από τα αρμόδια εθνικά και κοινοτικά 
ελεγκτικά όργανα. 

10. Έχει την ευθύνη τήρησης αρχείων αντίστοιχων των 
καθηκόντων της. 

Άρθρο 4 

Υποχρεώσεις Ενδιάμεσου Φορέα 

Επιπροσθέτως, των καθηκόντων/αρμοδιοτήτων που 
προσδιορίζονται στο άρθρο 3 της παρούσας, η ΜΕΘ 
αναλαμβάνει τις ακόλουθες υποχρεώσεις: 

1. Ορίζει με απόφαση του εκπροσώπου της ΜΕΘ τα 
πρόσωπα που θα δραστηριοποιηθούν στην αξιολόγηση 
των πράξεων. 

2. Κοινοποιεί στη ΕΥΔ ΕΠ ΠΚΜ τον νέο ορισμό των προ¬ 
σώπων σε περίπτωση μεταβολής ή τροποποίησης της 
απόφασης Ορισμού των προσώπων που ασχολούνται 
με την αξιολόγηση των πράξεων. 

3. Δε δύναται να μεταβιβάσει τα καθήκοντα που του 
έχουν ανατεθεί βάσει του άρθρου 3 της παρούσας, σε 
άλλους Ενδιάμεσους Φορείς. 

4. Έχει την ευθύνη τήρησης των κανόνων πληροφό¬ 
ρησης και επικοινωνίας που αναλαμβάνονται στα πλαί¬ 
σια άσκησης των αρμοδιοτήτων/ καθηκόντων που του 
ανατίθενται, ιδιαίτερα αυτών που αφορούν σε ενέργειες 
δημοσιότητας της Στρατηγικής ή και επί μέρους πράξε¬ 
ων που υλοποιούνται στο πλαίσιο της. 

5. Έχει την ευθύνη για την τήρηση όλων των σχετικών 
εγγράφων με την αξιολόγηση των προτάσεων σε συμ¬ 
φωνία με το οριζόμενο χρονοδιάγραμμα που ισχύει για 
τις χρηματοδοτούμενες από το ΕΤΠΑ και το ΕΚΤ πράξεις. 

6. Αποδέχεται διοικητικές και επιτόπιες επαληθεύ¬ 
σεις από την ΕΥΔ ΕΠ ΠΚΜ και παρέχει σε αυτήν τα ανα¬ 
γκαία στοιχεία, προκειμένου να επιβεβαιωθεί, η κατά 
το δέοντα τρόπο άσκηση των καθηκόντων που έχουν 
ανατεθεί. 

7. Αποδέχεται επιτόπιους ελέγχους ελεγκτικών αρχών/ 
οργάνων της Ευρωπαϊκής Επιτροπής ή εθνικών ελεγκτι¬ 
κών αρχών στην έδρα του και διευκολύνει τον έλεγχο, 
προσκομίζοντας οποιοδήποτε στοιχείο που αφορά στην 
αξιολόγηση και επιλογή των πράξεων, εφόσον ζητηθούν. 

8. Το προσωπικό του ΕΦ, που απασχολούνται σε δρα¬ 
στηριότητες που αφορούν στην αξιολόγηση των πράξε¬ 
ων υποχρεούνται σε υποβολή δήλωσης μη σύγκρουσης 
συμφερόντων. 

Άρθρο 5 

Υποχρεώσεις της Ειδικής Υπηρεσίας Διαχείρισης 
του Επιχειρησιακού Προγράμματος 

Η Ειδική Υπηρεσία Διαχείρισης του Επιχειρησιακού 
Προγράμματος «Κεντρική Μακεδονία» 2014-2020, στο 
Πλαίσιο της παρακολούθησης εφαρμογής της παρούσας 
απόφασης από τον ΕΦ, υποχρεούται στην τήρηση των 
παρακάτω: 

1. Κοινοποιεί στον ΕΦ όλα τα απαραίτητα στοιχεία για 
την αξιολόγηση και επιλογή των πράξεων, ιδίως αυτά 
που αφορούν στη εγκεκριμένη μεθοδολογία και στα 
εγκεκριμένα κριτήρια αξιολόγησης των πράξεων από 
την Επιτροπή Παρακολούθησης του Ε.Π.τις αντίστοιχες 
διαδικασίες του Εγχειριδίου Διαδικασιών ΣΔΕ 2014-2020 
και κάθε προσαρμογή, τροποποίηση/ αναθεώρηση τους. 

2. Έχει την ευθύνη για την καταχώριση όλων των δε¬ 
δομένων της αξιολόγησης των πράξεων από τη ΜΕΘ 
στο ΟΠΣ. 

3. Συντονίζει και εποπτεύει συστηματικά την άσκη¬ 
ση των καθηκόντων του ΕΦ, σύμφωνα με τα οριζόμενα 
στην παρούσα απόφαση και το Σύστημα Διαχείρισης 
και Ελέγχου, και εφόσον απαιτείται, λαμβάνει κατάλληλα 
διορθωτικά μέτρα. Έχει την τελική ευθύνη έναντι της 
Ευρωπαϊκής Επιτροπής για την Στρατηγική Βιώσιμης 


Ανάπτυξης. Στο πλαίσιο παρακολούθησης του ΕΦ, η 
ΕΥΔΕΠ ΠΚΜ: 

3.1 Παρακολουθεί την ολοκλήρωση της αξιολόγησης 
των πράξεων από τον ΕΦ, εντός των χρόνων που ορίζο¬ 
νται στο άρθρο 3 της παρούσας. 

3.2 Παρακολουθεί την ορθή εφαρμογή των διαδικα¬ 
σιών αξιολόγησης των πράξεων και των κριτηρίων επι¬ 
λογής από τον ΕΦ. 

3.3 Δύναται να διεξάγει έλεγχο της αξιολόγησης που 
διενήργησε ο ΕΦ, προκειμένου να επιβεβαιώσει ότι οι 
διαδικασίες και τα κριτήρια επιλογής των πράξεων έχουν 
εφαρμοστεί ορθά από τον ΕΦ, ότι διασφαλίζεται η συμ¬ 
βολή των πράξεων στην επίτευξη των ειδικών στόχων 
και των αποτελεσμάτων της σχετικής προτεραιότητας 
και ότι οι διαδικασίες δεν συνιστούν διακριτική μεταχεί¬ 
ριση και είναι διαφανείς. 

3.4 Διενεργεί διοικητικές και επιτόπιες επαληθεύσεις 
στη ΜΕΘ, προκειμένου να επιβεβαιωθεί η διατήρηση 
της ικανότητας άσκησης των καθηκόντων που του έχουν 
ανατεθεί, και ότι τα καθήκοντα αυτά εκτελούνται σύμ¬ 
φωνα με τα οριζόμενα στην παρούσα απόφαση και στο 
Σύστημα Διαχείρισης και Ελέγχου. 

3.5 Παρακολουθεί τα αποτελέσματα των ελέγχων που 
διενεργούνται στη ΜΕΘ από την Αρχή Ελέγχου και άλλα 
εθνικά και ευρωπαϊκά ελεγκτικά όργανα /αρχές. 

3.6 Διασφαλίζει ότι όλα τα σχετικά έγγραφα τηρού¬ 
νται από τον ΕΦ σε συμφωνία με το οριζόμενο χρονο¬ 
διάγραμμα που ισχύει για τις συγχρηματοδοτούμενες 
πράξεις από το ΕΤΠΑ και το ΕΚΤ. 

Άρθρο 6 
Έναρξη ισχύος 

Η παρούσα απόφαση ισχύει από τη δημοσίευσή της 
στην Εφημερίδα της Κυβέρνησης. 




ΠΑΡΑΡΤΗΜΑ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























